কবে, কীভাবে ধ্বংস হবে পৃথিবী? গবেষণা করে জানিয়ে দিলেন বিজ্ঞানীরা

ওয়েব ডেস্ক: মহাবিশ্বের দুই অখণ্ড সত্য হল জন্ম ও মৃত্যু। এই চিরন্তন নিয়ম থেকে নাকি মুক্ত নয় পৃথিবীও। এবার সেই নিয়েই চাঞ্চল্যকর দাবি করলেন একদল বিজ্ঞানী (Space Scientists)। তাঁদের মতে, পৃথিবীর জন্ম যেমন হয়েছিল এক বিশাল মহাবিস্ফোরণ বা ‘বিগ ব্যাং’-এর (Big Bang) মাধ্যমে, তার শেষও (Death Of Earth) হবে এক উলটো প্রক্রিয়ায়, যার নাম দেওয়া হয়েছে ‘বিগ ক্রানচ’ (Big Crunch) বা মহাসংকোচনের মাধ্যমে। সেটা কখন ঘটবে? কেমন হবে এই মহাসংকোচন? চলুন বিষয়টা একটু বিস্তারে জেনে নেওয়া যাক।

স্পেনের হোয়াং নান লু, চিনের ইউ-চেং কিউ এবং আমেরিকার হেনরি টাই—এই তিন বিজ্ঞানীর যৌথ গবেষণায় উঠে এসেছে পৃথিবীর মৃত্যুর এক অদ্ভুত তথ্য। তাঁদের দাবি, এখন থেকে প্রায় ১১০০ কোটি বছর পর পৃথিবীর প্রসারণ থেমে যাবে। এরপর শুরু হবে ধীরে ধীরে সংকোচনের পর্ব। আর ২০০০ কোটি বছর পর সম্পূর্ণভাবে ‘বিগ ক্রানচ’-এর মধ্যে দিয়ে মৃত্যু হবে পৃথিবীর।

আরও পড়ুন: সমুদ্রের অন্ধকার জগতে আজও বেঁচে আছে জলজ ডাইনোসরের দল!

মূলত ‘ডার্ক এনার্জি’ (Dark Energy) নিয়ে এই গবেষণা চালানো হয়েছে। এটি হল এক রহস্যময় শক্তি, যার কারণে মহাবিশ্ব ক্রমাগত প্রসারিত হচ্ছে। বিজ্ঞানীরা এর পর্যবেক্ষণ ও গাণিতিক বিশ্লেষণের মাধ্যমে দেখেছেন, সময়ের সঙ্গে সঙ্গে এই প্রসারণ শক্তি ক্রমে দুর্বল হচ্ছে। যার ফলে, মহাবিশ্বের সম্প্রসারণ একসময়ে থেমে গিয়ে উলটো প্রক্তিয়া বা সংকোচন শুরু হবে।

আসলে কিংবদন্তি বিজ্ঞানী অ্যালবার্ট আইনস্টাইনের শতাব্দী প্রাচীন ‘কসমোলজিক্যাল কনস্ট্যান্ট’ তত্ত্বের নতুন সংযোজন ও বিশ্লেষণের মাধ্যমে এই গবেষণা নতুন মাত্রা পেয়েছে। হেনরি টাইয়ের দল সেই ধারণাকে আধুনিক কসমোলজির আলোয় পুনর্বিবেচনা করে দেখিয়েছে, মহাবিশ্বের পরিণতি আসলে চিরন্তন প্রসারণ নয়, বরং এক ধীরে আসা সংকোচন। বিজ্ঞানীদের মতে, এখন থেকে পৃথিবীর মোট আয়ুষ্কাল আরও ৩৩০০ কোটি বছর। অর্থাৎ, প্রায় ১৩৮০ কোটি বছর আগে ‘বিগ ব্যাং’-এর মাধ্যমে যে মহাবিশ্বের জন্ম হয়েছিল, এখন তার মাঝামাঝি সময় চলছে।